
Nr. 22/160


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.22/2008 privind stabilirea condiţiilor în care România urmează să participe la lichidarea datoriei Liberiei la Fondul Monetar Internaţional, cu care comisia noastră a fost sesizată în fond cu adresa Biroului Permanent nr. PL.x 226 din 22 aprilie 2008.
	PREŞEDINTE,

Aurel Gubandru

RAPORT

asupra proiectului de Lege pentru aprobarea Ordonanţei de urgenţă 
a Guvernului nr.22/2008 privind stabilirea condiţiilor în care România urmează să participe la lichidarea datoriei Liberiei la Fondul Monetar Internaţional
Cu adresa nr.PLx. 226 din 22 aprilie 2008, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.22/2008 privind stabilirea condiţiilor în care România urmează să participe la lichidarea datoriei Liberiei la Fondul Monetar Internaţional.
La întocmirea raportului s-a avut în vedere avizul favorabil al Consiliului Legislativ, trimis cu adresa nr.224/03.03.2008 şi avizul favorabil al Comisiei juridice, de disciplină şi imunităţi.
 
      Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.22/2008 privind stabilirea condiţiilor în care România urmează să participe la lichidarea datoriei Liberiei la Fondul Monetar Internaţional.
 
     Deoarece nu toate statele membre FMI participante la Planul de Tranzacţii Financiare şi-au manifestat disponibilitatea de a contribui la această iniţiativă, participarea României la Fondul Monetar Internaţional se va concretiza în renunţarea voluntară a 35% din contribuţia acumulată în contul de provizioane SCA-1, respectiv 2,65 mil. dolari SUA
              Acordul de principiu a fost stabilit prin Memorandumurile aprobate în şedinţele de Guvern din 19 noiembrie 2007 şi, respectiv data de 6 decembrie 2007, şi ulterior de Preşedinţia României.

    Datoria Liberiei faţă de FMI este de aproximativ 222,67 mil DST, aproximativ 354 mil. dolari SUA până la data de 31 decembrie 2007, la care se adaugă dobânzi şi penalităţi de întârziere în valoare de 317,58 mil.DST.


    Se consideră că Liberia ar trebui susţinută de către statele membre FMI, conform propunerii formulate în acest sens de către FMI, G-8, respectiv Germania şi SUA.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Cătălin Doică, Secretar de Stat în Ministerul Economiei şi Finanţelor şi doamna Boni Cucu, Director General Adjunct din cadrul aceleiaşi instituţii.
La lucrările comisiei au participat 26 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
     Proiectul de Lege a fost adoptat de Senat în şedinţa din data de 15 aprilie 2008.

    Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
   In urma dezbaterii proiectului de Lege pentru aprobarea Ordonanţei de urgenţă a Guvernului nr.22/2008 privind stabilirea condiţiilor în care România urmează să participe la lichidarea datoriei Liberiei la Fondul Monetar Internaţional, în şedinţa din data de 23 septembrie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Senat.
	PREŞEDINTE,

Aurel Gubandru
	SECRETAR,

Ştefan Baban


Consilier  parlamentar:
Luminiţa Ghiorghiu

